Nordjyllands Politi oplyser, at den 22-årige tysker, der torsdag kom alvorligt til skade i Saltum, nu er død.

Den 22-årige tyske mand, der torsdag kom til skade ved en ulykke ved Saltum, er nu afgået ved døden. Det oplyser Nordjyllands Politi, der sent i går aftes fik besked. Den 22-årige faldt af ladet på en bil og slog hovedet omkring klokken 19 torsdag, da han kørte rundt på stranden med en gruppe andre tyske turister. Hans tilstand har siden været kritisk og han har været indlagt på Traumecenteret i Aalborg med blødninger i hovedet. Uheldet skete ca. halvanden km syd for nedkørslen til Saltum Strand fra Saltum Strandvej.